**องค์ประกอบที่ 2 การผลิตบัณฑิต**

**2.5 ห้องสมุด อุปกรณ์การศึกษา และสภาพแวดล้อมการเรียนรู้**

**ชนิดของตัวบ่งชี้ : ปัจจัยนำเข้า**

**เกณฑ์มาตรฐาน**

**ข้อ 4** มีบริการสิ่งอำนวยความสะดวกที่จำเป็นอื่นๆ อย่างน้อยในด้านงานทะเบียนนักศึกษาผ่านระบบเครือข่ายคอมพิวเตอร์ การบริการอนามัยและการรักษาพยาบาล การจัดการหรือจัดบริการด้านอาหาร และสนามกีฬา

**ผลการดำเนินงาน**

กองกิจการนักศึกษา [มีการบริการด้านกายภาพเพื่อส่งเสริมคุณภาพชีวิตของนักศึกษา](http://www.mju.ac.th/tri_versions/tha_student.php) เช่น สภาพแวดล้อมภายในสถาบัน หอพักนักศึกษา สถานที่ออกกำลังกาย การบริการอนามัย [การจัดจำหน่ายอาหาร](http://www.stu2.mju.ac.th/o_ref_edit_form.php) เป็นต้น ทั้งนี้กองกิจการนักศึกษา ได้มีการจัดบริการด้านต่างๆ ดังนี้

* มี[การบริการด้านอนามัยและการรักษาพยาบาล](http://www.stu2.mju.ac.th/office/mju_stu/doc_ref/20110529201234_23858.pdf) โดยให้บริการด้านส่งเสริมสุขภาพและป้องกันโรค เผยแพร่ความรู้ทางด้านสุขภาพอนามัยและจัดกิจกรรมพิเศษรณรงค์ทางสาธารณสุขในรูปแบบของการจัดบอร์ด จัดนิทรรศการ จัดบรรยายพิเศษ จัดอบรมสัมมนา เผยแพร่บทความในวารสาร และเสียงตามสาย พร้อมทั้งจัดหาข้อมูลเพื่อทำสื่อในรูปแบบต่าง ๆ เช่น โปสเตอร์ เอกสารแผ่นพับ ป้ายผ้า วีดีทัศน์ ฯลฯ ดำเนินกิจกรรม/โครงการที่สอดคล้องกับปัญหาสุขภาพของนักศึกษาและบุคลากรภายในมหาวิทยาลัย เช่น
1. โครงการส่งเสริมการเรียนรู้เพื่อการป้องกันและแก้ไขปัญหาเอดส์
2. โครงการรณรงค์ป้องกันและแก้ไขปัญหายาเสพติดในสถาบันอุดมศึกษา
3. โครงการรณรงค์เพื่อการไม่สูบบุหรี่
4. โครงการรณรงค์ลดการดื่มสุรา
5. โครงการรณรงค์ป้องกันโรคระบาดตามฤดูกาล
6. โครงการส่งเสริมการเรียนรู้เพื่อการสร้างเสริมสุขภาพและป้องกันโรค
7. โครงการพัฒนาความสามารถทางอารมณ์
8. โครงการสุขาภิบาลอาหาร
9. ตรวจร่างกายนักศึกษาที่ผ่านการสอบคัดเลือกเข้าศึกษาในมหาวิทยาลัยแม่โจ้ หลักสูตรปริญญาตรี
10. จัดรับบริจาคโลหิตช่วยชีวิตเพื่อนมนุษย์

 บริการด้านการบำบัดรักษา และการฟื้นฟูสภาพให้กับนักศึกษา เช่น การปฐมพยาบาล การช่วยเหลือฉุกเฉิน การวิเคราะห์โรค การให้การรักษาพยาบาลเบื้องต้น การคัดกรองเพื่อส่งรักษาต่อยังโรงพยาบาล และติดตามผลการรักษา ออกหน่วยพยาบาลและบำบัดรักษาเคลื่อนที่ ให้บริการเวชภัณฑ์ฟรี จัดให้บริการชุดปฐมพยาบาลตามหอพัก หน่วยงานต่าง ๆ ภายในมหาวิทยาลัย และนักศึกษาชมรมต่าง ๆ ที่จัดกิจกรรมเพื่อพัฒนาสังคม ตลอดจนสนับสนุนกระเป๋ายาสำหรับบริการนอกสถานที่ เวชศาสตร์การกีฬา เพื่อการเรียนการสอนและการแข่งขัน สามารถเบิกยาและเวชภัณฑ์เป็นชุดเพื่อการปฐมพยาบาลได้

* [หอพักนักศึกษา](http://www.stu2.mju.ac.th/office/mju_stu/doc_ref/20110529205934_30321.pdf)ดำเนินการภายใต้การกำกับของคณะกรรมการดำเนินงาน ซึ่งประกอบด้วยรองอธิการบดีฝ่ายพัฒนานักศึกษาและศิษย์เก่าสัมพันธ์ เป็นประธาน ผู้อำนวยการกองกิจการนักศึกษา หัวหน้างานบริการและสวัสดิการ หัวหน้างานวินัยและพัฒนานักศึกษา เป็นกรรมการ มีหัวหน้างานหอพักเป็นกรรมการและเลขานุการ ในการดำเนินงานหอพัก ได้มุ่งเน้นให้นักศึกษามีส่วนร่วมในการดำเนินงานมากที่สุด โดยได้แต่งตั้งคณะกรรมการหอพัก 1 คน ต่อนักศึกษาในหอพัก 19-29 คน เพื่อทำหน้าที่ช่วยเหลือนักศึกษาในหอพักในการแก้ไขปัญหาต่าง ๆ ให้คำปรึกษาในเบื้องต้น ดูแลความเป็นอยู่นักศึกษา ดูแลความปลอดภัยของนักศึกษาของหอพัก และช่วยเหลือในการจัดโครงการอบรมนักศึกษาในหอพัก เป็นต้น และได้ส่งเสริมให้นักศึกษาหอพักจัดตั้งชมรมชาวหอพักแม่โจ้ขึ้น โดยมีการเลือกตั้งคณะกรรมการชมรมชาวหอพักขึ้นมาดำเนินการ มีหัวหน้างานหอพักเป็นอาจารย์ที่ปรึกษา มีการจัดบริการหอพักนักศึกษา ทั้งหอพักนักศึกษาชาย และหอพักนักศึกษาหญิง รวมจำนวน 9 อาคาร สามารถรองรับนักศึกษาได้จำนวน 2,384 คน นักศึกษาใหม่หลักสูตร 2 ปี และหลักสูตร 4-5 ปี ทุกคนต้องเข้าพักในหอพักเป็นเวลา 1 ปีการศึกษา ทั้งนี้เพื่อให้นักศึกษามีประสบการณ์ในการใช้ชีวิตร่วมกับคนอื่น โดยคำนึงถึงความปลอดภัยในทุกด้าน มีสิ่งอำนวยความสะดวก เช่น มีระบบเครือข่ายไร้สายตามหอพักต่างๆ 9 อาคาร รวมจำนวน 34 จุด มีการบริการซัก อบ รีด ร้านค้าสวัสดิการ ห้องอ่านหนังสือ ห้องกิจกรรมและนันทนาการ ห้องติวเตอร์ การจัดอาจารย์แนะแนวตามหอพัก หอพักนักศึกษาจะเป็นที่พักอาศัยซึ่งเป็นศูนย์กลางหรือเป็นแหล่งของการศึกษาและการให้บริการหอพักให้มีส่วนในการพัฒนานักศึกษาให้เป็นบัณฑิตที่สมบูรณ์ โดยการจัดกิจกรรมที่จะส่งเสริมคุณลักษณะ 6 ประการ ดังนี้
1. ความรอบรู้ในเรื่องที่เกี่ยวข้องกับความเป็นมนุษย์ที่ดี
2. ความรู้ความเข้าใจและติดตามข่าวสารของโลกได้ทันการณ์
3. ความรู้ความเข้าใจและทักษะสามารถใช้เทคโนโลยีได้อย่างถูกต้องเหมาะสมและกิดประโยชน์ในทางสร้างสรรค์
4. ความรู้ความเข้าใจและทักษะในการใช้ชีวิตอย่างปกติสุขในสังคม
5. ความรู้ความเข้าใจและทักษะสามารถนำเอาพื้นฐานทางด้านการเกษตรมาปรับใช้ในอนาคตได้
* [ด้านสถานที่การออกกำลังกาย](http://www.stu2.mju.ac.th/office/mju_stu/doc_ref/20110529201336_9896.pdf)  ภาระหน้าที่ของมหาวิทยาลัย คือพัฒนาทรัพยากรมนุษย์ให้มีคุณภาพตามความต้องการของสังคม ประเทศ ทั้งนี้เพื่อสนับสนุนส่งเสริมการดำเนินการของหน่วยงาน ชมรมให้ทำกิจกรรมอย่างมีระบบ, สนับสนุนด้านงบประมาณ วัสดุ ครุภัณฑ์ต่าง ๆ เช่น การปรับปรุงอาคาร สถานที่ สนามฝึกซ้อม อุปกรณ์กีฬา วางระบบและแนวปฏิบัติในการใช้ทรัพยากรร่วมกันอย่างมีประสิทธิภาพคุ้มค่า เกิดประโยชน์มากที่สุด, ส่งเสริม สนับสนุนให้นักศึกษาทั่วไปออกกำลังกายและเล่นกีฬา, ส่งเสริมการออกกำลังกายและเล่นกีฬาเพื่อพัฒนาสุขภาพ โดยให้นักศึกษา บุคลากร รู้จักวิธีออกกำลังกายและเล่นกีฬาเพื่อสุขภาพอย่างถูกต้องและเหมาะสม และให้เล็งเห็นถึงประโยชน์ในการออกกำลังกายและเล่นกีฬา โดยการเปิดใช้สนามกีฬาภายในมหาวิทยาลัยแม่โจ้เป็นที่ฝึกซ้อมกีฬาและมีผู้ฝึกสอนกีฬา ควบคุมดูแลการฝึกซ้อมให้ถูกต้องตามหลักวิธี, จัดซื้อวัสดุอุปกรณ์กีฬา สนับสนุนการออกกำลังกาย มีบริการห้องออกกำลังกายสำหรับนักศึกษา บุคลากร และบุคลากรภายนอก กิจกรรมกีฬาเป็นกระบวนการกิจกรรมที่มีความสำคัญอย่างยิ่งที่จะช่วยสนับสนุนส่งเสริมการปลูกฝังค่านิยม ทัศนคติที่ถูกต้องเหมาะสมในด้านคุณธรรมของมนุษย์ กองกิจการนักศึกษา ได้จัดบริการด้านสนามกีฬา เพื่อการเรียนการสอน เพื่อกิจกรรมกีฬา สุขภาพและนันทนาการ กิจกรรมกีฬาเพื่อการแข่งขัน และกิจกรรมอื่น ๆ ทั้งกีฬาในร่ม เช่น ห้องฟิตเนส ห้องลีลาส สนามกีฬากลางแจ้ง เช่น สนามฟุตบอล สนามบาสเก็ตบอล สระว่ายน้ำ
* กองกิจการนักศึกษา มีบริการ[ด้านโรงอาหาร](http://www.stu2.mju.ac.th/office/mju_stu/doc_ref/20110524141832_2444.docx)เพื่อจัดจำหน่ายอาหารแก่นักศึกษาอย่างพอเพียง และมอบหมายให้งานอนามัยและพยาบาลเข้าทำการสุ่มตรวจ และตรวจสอบคุณภาพอาหาร ทั้งด้านความสะอาดของสถานที่ ความสะอาดขณะประกอบอาหาร ตรวจสุขภาพผู้ประกอบอาหาร ตรวจสอบสารพิษตกค้างในอาหาร เป็นประจำอย่างต่อเนื่อง
* กองกิจการนักศึกษา จัดบริการด้านยานพาหนะ และมียานพาหนะในความดูแลรับผิดชอบจำนวน 6 คันเพื่อให้บริการต่างๆ ทั้งนักศึกษาและบุคลากร เช่น นำนักศึกษาไปออกค่ายอาสา แข่งกีฬา ศึกษาดูงานนอกสถานที่ ประชุม และนอกเวลาราชการปกติ กองกิจการนักศึกษาได้จัดให้มีการอยู่เวรเพื่อนำนักศึกษาที่เจ็บป่วยส่งโรงพยาบาล และจัดหาวิทยุสื่อสารให้แก่เจ้าหน้าที่ผู้เกี่ยวข้องสำหรับปฏิบัติงานให้ทันเวลา รับข้อมูลข่าวสาร และเฝ้าระวังตลอด 24 ชั่วโมง

**ข้อ 6 มีผลการประเมินคุณภาพของบริการในข้อ 4 ไม่ต่ำกว่า 3.51 จากคะแนนเต็ม 5**

* ด้านงานอนามัย มี[ผลการประเมินคุณภาพของบริการ](http://www.stu2.mju.ac.th/office/mju_stu/doc_ref/20110524141035_27039.xls) อยู่ในระดับ 4.56 จากคะแนนเต็ม 5
* งานกีฬาและนันทนาการ มี[ผลการประเมินคุณภาพของบริการ](http://www.stu2.mju.ac.th/office/mju_stu/doc_ref/20110524160714_6709.xlsx) อยู่ในระดับ 3.63 จากคะแนนเต็ม 5

**ข้อ 7 มีการนำผลการประเมินคุณภาพในข้อ 6 มาใช้เป็นข้อมูลในการพัฒนาการจัดบริการด้านกายภาพที่สนองความต้องการของผู้รับบริการ**

* [มีการนำผลการประเมินคุณภาพในข้อ 6](http://www.stu2.mju.ac.th/office/mju_stu/doc_ref/20110524155516_29998.doc) มาใช้เป็นข้อมูลในการพัฒนาการบริการด้านกายภาพที่สนองความต้องการของผู้รับบริการ อย่างต่อเนื่อง

**2.7 ระบบและกลไกการพัฒนาสัมฤทธิผลการเรียน**

**ตามคุณลักษณะของบัณฑิต (เกณฑ์ทั่วไป 5 ข้อ)**

**ชนิดของตัวบ่งชี้ : กระบวนการ**

**ข้อ 5** มีกิจกรรมเสริมสร้างคุณธรรมจริยธรรมให้แก่นักศึกษาระดับปริญญาตรี และบัณฑิตศึกษาที่จัดโดยสถาบัน

**ผลการดำเนินงาน**

มหาวิทยาลัยแม่โจ้ มีกองกิจการนักศึกษา [เป็นหน่วยงานรับผิดชอบดำเนินงานด้านการจัดสวัสดิการ ดูแลและอำนวย ความสะดวกด้านต่างๆที่เหมาะสมและจำเป็นแก่นักศึกษาทุกคน](http://www.mju.ac.th/tri_versions/tha_student.php)โดยมีปณิธานที่จะให้บริการนักศึกษาทุกระดับชั้นในภาระงานที่รับผิดชอบตลอดระยะเวลาที่นักศึกษาใช้ชีวิตอยู่ในสถาบันการศึกษาเสมือนหนึ่งเป็นบ้านหลังที่สอง โดยจัดสภาพแวดล้อมต่างๆให้เอื้ออำนวยต่อการศึกษาเพื่อพัฒนานักศึกษาให้สมบูรณ์ทั้งร่างกาย อารมณ์ สังคมปัญญา มีคุณธรรมจริยธรรม เป็นบัณฑิต ที่สมบูรณ์ เป็นคนดีของสังคมและประเทศชาติ[โดยจัดโครงการอบรมเสริมสร้างคุณธรรมจริยธรรมให้แก่นักศึกษา](http://www.mahajames.com/files/files/5314.html) ระดับปริญญาตรี ทั้งนี้เพื่อให้นักศึกษามีคุณลักษณะของบัณฑิตตามความต้องการของผู้ใช้บัณฑิตตามกรอบมาตรฐานคุณวุฒิแห่งชาติ 5 ด้าน เช่น [การจัดทำและแจกคู่มือเตรียมความพร้อมก่อนรายงานตัวเป็นนักศึกษาใหม่](http://www.education.mju.ac.th/2010/pakad/0310/artpress.pdf) หรือ[สามารถดูได้จากเว็บไซด์](http://dekthaihealth.blogspot.com/2010_05_01_archive.html) ซึ่งในเนื้อหามีการกำหนดการรายงานตัวนักศึกษาใหม่, สิ่งที่นักศึกษาต้องปฏิบัติ, ข้อแนะนำ, หอพัก, การกู้ยืมเงินกองทุนเพื่อการศึกษา, ทุนการศึกษาและหารายได้พิเศษระหว่างเรียน, การอบรมเสริมสร้างคุณธรรมและจริยธรรมนักศึกษา, การลงโทษทางวินัย, การบริการและสวัสดิการนักศึกษา ข้อแนะนำผู้ปกครอง เกี่ยวกับระเบียบและข้อบังคับที่เกี่ยวข้องกับนักศึกษา, ประกาศมหาวิทยาลัย เรื่อง ข้อปฏิบัติและข้อห้ามเกี่ยวกับหอพักนักศึกษา, ประกาศเรื่องการเข้าร่วมโครงการอบรมเสริมสร้างคุณธรรมและจริยธรรม

**ตัวบ่งชี้ที่ 2.8 : ระดับความสำเร็จของการเสริมสร้างคุณธรรมจริยธรรมที่จัดให้กับนักศึกษา**

ข้อ 1 มีการกำหนดพฤติกรรมด้านคุณธรรมจริยธรรมสำหรับนักศึกษาที่ต้องการส่งเสริมไว้เป็นลายลักษณ์อักษร

 มีการกำหนดพฤติกรรมด้านคุณธรรมจริยธรรมสำหรับนักศึกษาที่ต้องการส่งเสริมไว้เป็นลายลักษณ์อักษร มหาวิทยาลัยแม่โจ้นับได้ว่าเป็นสังคมที่ใหญ่ และมีนักศึกษาจำนวนมากถึง 80 เปอร์เซ็นต์ของประชากรทั้งหมด ดังนั้นจึงมีกฎระเบียบ ข้อบังคับให้นักศึกษาได้ยึดถือปฏิบัติเพื่อให้การอยู่ร่วมกันในสังคมมีความสงบเรียบร้อย ทั้งนี้เพื่อให้นักศึกษามหาวิทยาลัยแม่โจ้ เป็นนักศึกษาที่ดี มีความรับผิดชอบ และเคารพในสิทธิหน้าที่ของตนเองและผู้อื่น มีความประพฤติดี ปฏิบัติชอบ อยู่ในกรอบของการเป็นนักศึกษาที่พึงประสงค์ของสังคม ธำรงไว้ซึ่งเกียรติและความมีระเบียบวินัยของมหาวิทยาลัยแม่โจ้ อาศัยอำนาจตามความในมาตรา 15 (2) แห่งพระราชบัญญัติมหาวิทยาลัยแม่โจ้ พ.ศ.2539 ประกอบกับมติที่ประชุมสภามหาวิทยาลัยแม่โจ้ ในการประชุมครั้งที่ 9/2553 เมื่อวันที่ 26 ธันวาคม 2553 จึงออก[ข้อบังคับมหาวิทยาลัยแม่โจ้ ว่าด้วยวินัยนักศึกษา พ.ศ.2553](http://www.stu2.mju.ac.th/office/mju_stu/doc_ref/20110529141251_4638.pdf) และหมวด 2 คณะกรรมการฝ่ายปกครองนักศึกษา ข้อ 25 ให้มหาวิทยาลัยแต่งตั้งคณะกรรมการฝ่ายปกครองนักศึกษา ประกอบด้วย

1. อธิการบดีหรือรองอธิการบดีที่อธิการบดีมอบหมาย เป็นประธาน
2. รองอธิการบดีที่อธิการบดีมอบหมาย เป็นรองประธาน
3. คณบดีหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ จำนวนไม่เกินสามคน เป็นกรรมการ
4. กรรมการโดยคำแนะนำจากอธิการบดี จำนวนไม่เกินห้าคน เป็นกรรมการ
5. ผู้อำนวยการกองกิจการนักศึกษา เป็นกรรมการและเลขานุการ
6. หัวหน้างานวินัยและพัฒนานักศึกษา กองกิจการนักศึกษา เป็นผู้ช่วยเลขานุการ

ให้คณะกรรมการฝ่ายปกครองนักศึกษา มีอำนาจหน้าที่

1. ดูแล ส่งเสริม สนับสนุนให้นักศึกษาเป็นผู้มีคุณธรรม จริยธรรม มีวินัย และรักษาวินัยอย่างเคร่งครัด
2. มีอำนาจสอบสวนการกระทำผิดวินัยนักศึกษา เมื่อสอบสวนและพิจารณาการลงโทษแล้ว ให้เสนอความเห็น และรายงานต่ออธิการบดีหรือผู้ซึ่งอธิการบดีมอบหมาย
3. ในการสอบสวนเพื่อให้ได้ข้อเท็จจริงที่จะพิสูจน์ให้เห็นถึงการกระทำผิดวินัยให้คณะกรรมการฝ่ายปกครองนักศึกษามีอำนาจดังนี้
4. เรียกและสอบสวนนักศึกษาที่กระทำผิดวินัย หรือผู้อื่นที่เกี่ยวข้องกับการกระทำผิด
5. เรียกตรวจและรวบรวมพยานหลักฐานต่างๆ ที่เกี่ยวข้องกับการกระทำผิด
6. เสนอต่อมหาวิทยาลัยเพื่อขอแต่งตั้งคณะทำงานเพื่อทำการใดๆ อันอยู่ในอำนาจหน้าที่ของคณะกรรมการฝ่ายปกครองนักศึกษา
7. ปฏิบัติหน้าที่อื่นตามที่อธิการบดีมอบหมาย

ข้อ 2 มีการถ่ายทอดหรือเผยแพร่พฤติกรรมด้านคุณธรรมจริยธรรมสำหรับนักศึกษาที่ต้องการส่งเสริมตามข้อ 1 ไปยังผู้บริหาร คณาจารย์ นักศึกษา และผู้เกี่ยวข้องทราบอย่างทั่วถึงทั้งสถาบัน

โดยกองกิจการนักศึกษา ได้จัดทำ[คู่มือการฝึกอบรม](http://www.stu2.mju.ac.th/office/mju_stu/doc_ref/20110524173950_18269.pdf)โครงการเสริมสร้างคุณธรรมและจริยธรรมนักศึกษา ศาสนาพุทธ ศาสนาอิสลาม ศาสนาคริสต์ ของมหาวิทยาลัยแม่โจ้ [และคู่มือเตรียมความพร้อมก่อนรายงานตัวเป็นนักศึกษาใหม่](http://www.stu2.mju.ac.th/office/mju_stu/doc_ref/20110524175450_14549.pdf) (หน้า 24-27) เพื่อกำหนดพฤติกรรมด้านคุณธรรมจริยธรรมสำหรับนักศึกษาที่ต้องการส่งเสริมไว้เป็นลายลักษณ์อักษร

ได้มีการแจกจ่ายคู่มือตามข้อ 1 ไปยังผู้บริหาร คณาจารย์ นักศึกษา และผู้เกี่ยวข้องทราบอย่างทั่วถึงทั้งสถาบันและ[ได้เผยแพร่เอกสารคู่มือเตรียมความพร้อมไว้ในเว็บไซด์ของกองกิจการนักศึกษา](http://www.stu2.mju.ac.th/office/mju_stu/boxer/5326.pdf)

ข้อ 3 มีโครงการหรือกิจกรรมส่งเสริมการพัฒนาพฤติกรรมด้านคุณธรรมจริยธรรมที่กำหนดในข้อ 1 โดยระบุตัวบ่งชี้และเป้าหมายวัดความสำเร็จ

* ได้มีการจัดโครงการเสริมสร้างคุณธรรมและจริยธรรมนักศึกษา เพื่อส่งเสริมการพัฒนาพฤติกรรมด้านคุณธรรมและจริยธรรมให้แก่นักศึกษาทุกๆ ศาสนา/รายงานผลโครงการ

ข้อ 4 มีการประเมินผลโครงการ หรือกิจกรรมส่งเสริมคุณธรรมจริยธรรมของนักศึกษาตามตัวบ่งชี้ และเป้าหมายที่กำหนดในข้อ 3 โดยมีผลการประเมินบรรลุเป้าหมายอย่างน้อยร้อยละ 90 ของตัวบ่งชี้

[มีการประเมินผลจากจำนวนนักศึกษาที่เข้าร่วมโครงการ](http://www.stu2.mju.ac.th/office/mju_stu/doc_ref/20110524190505_29886.pdf) โดยมีผลการประเมินบรรลุเป้าหมาย 90 % ของตัวบ่งชี้มีผลการประเมิน 4.09 จากคะแนนเต็ม 5 ผลการประเมินอยู่ในระดับ**มาก**

ข้อ 5 มีนักศึกษาหรือกิจกรรมที่เกี่ยวข้องกับนักศึกษา ได้รับการยกย่องชมเชย ประกาศเกียรติคุณด้านจริยธรรม โดยหน่วยงานหรือองค์กรระดับชาติ

 นักศึกษามหาวิทยาลัยแม่โจ้ (นายณัฐวัฒน์ ทองอ่อน) ได้เข้าร่วมประกวดสุนทรพจน์อุดมศึกษาเฉลิมพระเกียรติ ครั้งที่ 11 ชิงถ้วยพระราชทานพระบาทสมเด็จพระเจ้าอยู่หัว “ตามรอยพระยุคลบาท ช่วยชาติได้อย่างไร” ได้รับรางวัลชนะเลิศ รอบภาคเหนือ ประจำปีพุทธศักราช 2553 และ[ได้รับประกาศเกียรติคุณในการประกวดกล่าวสุนทรพจน์](http://www.stu2.mju.ac.th/office/mju_stu/doc_ref/20110524182034_9837.pdf) จากสมาคมนิสิตเก่าจุฬาลงกรณ์มหาวิทยาลัย ในพระบรมราชูปถัมภ์

**องค์ประกอบที่ 3 กิจกรรมการพัฒนานักศึกษา**

**3.2 ระบบและกลไกการส่งเสริมกิจกรรมนักศึกษา**

ข้อ 1 สถาบันจัดทำแผนการจัดกิจกรรมพัฒนานักศึกษา ที่ส่งเสริมผลการเรียนรู้ตามกรอบมาตรฐานคุณวุฒิระดับ อุดมศึกษาแห่งชาติทุกด้าน

[มหาวิทยาลัยแม่โจ้จัดโครงการทบทวนงานนโยบาย(Retreat) ของสภามหาวิทยาลัยแม่โจ้](http://www.stu2.mju.ac.th/box_show.php?id_box_sub=114)ครั้งที่ 2 ประจำปี 2553 ระหว่างวันที่ 13-14 พ.ย. 53 ซึ่งการจัดโครงการในครั้งนี้เน้นการทบทวนงานในเรื่อง "การพัฒนานักศึกษา ให้เก่งคนเก่งงาน เก่งคิด" เพื่อให้ได้ "บัณฑิตที่พึงประสงค์ อุดมด้วยปัญญา อดทนสู้งานมีคุณธรรมและจริยธรรม" ทั้งต่อตนเอง สังคม และประเทศชาติต่อไปการจัดการทบทวนนโยบายฯในครั้งนี้ มีผู้เข้าร่วมโครงการประมาณ 150 คน ประกอบด้วยคณะกรรมการสภามหาวิทยาลัย คณะกรรมการส่งเสริมกิจการมหาวิทยาลัยคณะกรรมการติดตามตรวจสอบผลการปฏิบัติราชการจากภาคประชาชน คณะผู้บริหารมหาวิทยาลัยผู้ทรงคุณวุฒิจากภาครัฐและเอกชน องค์กรปกครองส่วนท้องถิ่น ผู้แทนสื่อมวลชนและผู้แทนองค์การนักศึกษา กองกิจการนักศึกษา ได้จัดการประชุมสัมมนาเชิงปฏิบัติการทบทวนแผนยุทธศาสตร์ และแผนปฏิบัติราชการประจำปี 2554 ขึ้นในระหว่างวันที่ 9-10 พฤษภาคม 2554 ณ ห้องประชุมอาคม กาญจนประโชติ ศูนย์กิจการนักศึกษา อาคารอำนวย ยศสุข มหาวิทยาลัยแม่โจ้ โดยมีผู้บริหาร ผู้เข้าร่วมโครงการจากศูนย์ คณะ สำนัก และกองกิจการนักศึกษา มีส่วนร่วมในการระดมความคิดแบบบูรณาการในการวิเคราะห์สภาพแวดล้อมของการพัฒนานักศึกษา การจัดกิจกรรมนักศึกษา การวางแผน การกำหนดโครงการและกิจกรรม และหาแนวทางในการพัฒนานักศึกษาให้มีอัตลักษณ์มีความสอดคล้องกับยุทธศาสตร์ชาติ มหาวิทยาลัย และพันธกิจในการพัฒนานักศึกษา อย่างมีประสิทธิภาพและสามารถปฏิบัติงานร่วมกันแบบบูรณาการตามแนวนโยบายที่กำหนดไว้

ข้อ 2 มีกิจกรรมให้ความรู้และทักษะการประกันคุณภาพการศึกษาแก่นักศึกษา

[กองกิจการนักศึกษา](http://www.stu2.mju.ac.th/office/mju_stu/doc_ref/20110524154133_396.pdf) ได้จัดกิจกรรมสัมมนาเชิงปฏิบัติการด้านกิจกรรมนักศึกษาสำหรับผู้นำนักศึกษา โดยกิจกรรมได้ให้ความรู้และทักษะการประกันคุณภาพการศึกษาให้แก่นักศึกษา มีนักศึกษาผู้นำนักศึกษาเข้าร่วมกิจกรรม จำนวน 130 คน รวมถึงโครงการเดินตามรอยคุณพระช่วงเกษตรศิลปาการ รับผิดชอบโดยอุปนายกฝ่ายประกันคุณภาพ องค์การนักศึกษา

ข้อ 3 มีการส่งเสริมให้นักศึกษานำความรู้ด้านการประกันคุณภาพ ไปใช้ในการจัดกิจกรรมที่ดำเนินการโดยนักศึกษา จากกิจกรรมดังต่อไปนี้

* กิจกรรมวิชาการที่ส่งเสริมคุณลักษณะบัณฑิตที่พึงประสงค์ เช่น [โครงการสัมมนากลุ่มสภานิสิต-นักศึกษาสัมพันธ์ 51 ซึ่งได้จัดไปในช่วงเดือนมีนาคม 2554, โครงการอบรมผู้นำนักศึกษาระดับอุดมศึกษาทั่วประเทศ ครั้งที่ 8 จัดเมื่อเดือนมีนาคม-เมษายน 2554](http://www.stu2.mju.ac.th/office/mju_stu/doc_ref/20110524150034_4927.pdf) , [โครงการส่งเสริมประชาธิปไตยในมหาวิทยาลัยแม่โจ้ จัดเมื่อเดือนพฤศจิกายน 2553 ,](http://www.stu2.mju.ac.th/office/mju_stu/doc_ref/20110524154133_396.pdf) (เอกสารอ้างอิง กิจกรรมที่ 18)
* [กิจกรรมกีฬาหรือการส่งเสริมสุขภาพ](http://www.stu2.mju.ac.th/office/mju_stu/doc_ref/20110524154133_396.pdf)  เช่น โครงการประเพณีวิ่งแม่โจ้-สันทราย จัดขึ้นเมื่อเดือนมิถุนายน 2553 (โครงการที่ 12) และจัดขึ้นเป็นประจำทุกปี, โครงการกิจกรรมเสริมสร้างสุขภาพ จัดขึ้นเมื่อเดือนธันวาคม 2553 – มกราคม 2554 (โครงการที่ 14), โครงการแข่งขันกีฬาแม่โจ้สัมพันธ์ จัดขึ้นเมื่อวันที่ 26 ตุลาคม 2553 ถึงวันที่ 5 พฤศจิกายน 2553 ซึ่งโครงการนี้มีการจัดเป็นประจำทุกปี (โครงการที่ 17) และทุกโครงการได้นำเสนอเป็นรายงานให้ท่านอธิการบดีทราบทุกโครงการ
* [กิจกรรมบำเพ็ญประโยชน์หรือรักษาสิ่งแวดล้อม](http://www.stu2.mju.ac.th/office/mju_stu/doc_ref/20110524152732_2845.pdf)กองกิจการนักศึกษา ได้ส่งเสริมให้นักศึกษาได้ทำกิจกรรมบำเพ็ญประโยชน์ หรือรักษาสิ่งแวดล้อมอยู่เป็นประจำ และต่อเนื่อง
* [กิจกรรมเสริมสร้างคุณธรรมและจริยธรรม](http://www.stu2.mju.ac.th/office/mju_stu/doc_ref/20110524173950_18269.pdf) เช่น โครงการอบรมคุณธรรมและจริยธรรมให้แก่นักศึกษาหลังจากรายงานตัวเข้าเป็นนักศึกษา และก่อนเปิดภาคเรียนเป็นประจำทุกปี โดยจะจัดขึ้นในระหว่างวันที่ 25-31 พฤษภาคม 2524 และได้จัดขึ้นเป็นประจำทุกปี สำหรับนักศึกษาใหม่ทุกคน ทุกศาสนา, โครงการจัดรณรงค์ปริญญาลูกแม่โจ้ ปลอดเหล้า ปลอดภัย อุ่นใจ ลูกแม่เดียว ครั้งที่ 1 เมื่อเดือนกุมภาพันธ์ 2554 (โครงการหลัก กิจกรรมที่ 3)
* [กิจกรรมส่งเสริมศิลปะและวัฒนธรรม](http://www.stu2.mju.ac.th/office/mju_stu/doc_ref/20110524154133_396.pdf) เช่น โครงการตักบาตรประเพณีรับน้องใหม่ จัดขึ้นในวันที่ 7 มิถุนายน 2553 (โครงการหลัก กิจกรรมที่ 9) และได้จัดขึ้นเป็นประจำทุกปี สำหรับนักศึกษาใหม่ทุกคนต้องเข้าร่วมกิจกรรม, โครงการบายศรีสู่ขวัญ ฮับขวัญน้องใหม่ (โครงการหลัก กิจกรรมที่ 11), โครงการธรรมะยุคใหม่ กับท่าน ว.วชิรเมธี จัดขึ้นในเดือนกรกฎาคม 2553 (โครงการรอง กิจกรรมที่ 4)

ข้อ 4 มีการสนับสนุนให้นักศึกษาสร้างเครือข่ายพัฒนาคุณภาพภายในสถาบัน และมีกิจกรรมร่วมกัน

มีการสนับสนุนให้นักศึกษาสร้างเครือข่ายพัฒนาคุณภาพภายในสถาบัน และมีกิจกรรมร่วมกัน โดยสร้างความพร้อมให้กับนักศึกษาสู่การเรียนรู้ ให้มีความรู้จริง รู้ลึก รู้กว้าง และนำมาปฏิบัติได้จริง สร้างนักศึกษาให้เป็นคนเก่ง และมีความคิดสร้างสรรค์ “เก่งงาน เก่งคน เก่งคิด” ให้มีการศึกษากิจกรรมด้าน
ต่าง ๆ ที่ดำเนินการอย่างแท้จริง กล้าตัดสินใจ และนำไปแก้ปัญหาได้ มีการพัฒนาความเป็นผู้นำ การทำงานเป็นทีม ความอดทน มีคุณธรรม มีการยกย่องผู้ทำความดี สร้างและพัฒนานวัตกรรม องค์ความรู้ในสาขาวิชาต่าง ๆ และเน้นกิจกรรมที่สร้างสรรค์ พัฒนาให้เป็นผู้ใฝ่รู้ ใฝ่เรียน และเรียนรู้ตลอดชีวิต

 สร้างความเป็นอัตลักษณ์ของลูกแม่โจ้ เป็นคนอดทน สู้งาน มีคุณธรรม เป็นผู้นำและเป็นตัวอย่างของสังคม มีจิตอาสาตลอดจนส่งเสริมกิจกรรมที่ครบถ้วนและสอดคล้องกับคุณลักษณะของบัณฑิตที่พึงประสงค์ (มีความรู้ มีทักษะการคิด มัทักษะความสัมพันธ์ระหว่างบุคคล และรับผิดชอบ มีทักษะการวิเคราะห์และการสื่อสาร และมีการพัฒนาคุณธรรมและจริยธรรม) สนับสนุนกิจกรรมบำเพ็ญประโยชน์เพื่อสังคมโดยส่วนรวม พัฒนานักศึกษาเน้นเป็นคนดีมีจริยธรรม คุณธรรม และร่วมนำสังคม “เชื่อมั่นในความดี ยึดมั่นในความถูกต้อง และซื่อสัตย์ต่อตนเองและผู้อื่น” สร้างความสัมพันธ์กับศิษย์เก่าและขยายเครือข่ายเพื่อพัฒนาความเจริญก้าวหน้าสู่จุดหมายสำคัญและความเป็นเลิศด้านการเกษตรและศาสตร์ต่าง ๆ สร้างเครือข่าย/ค่ายคุณธรรม ทั้งภายในและภายนอกมหาวิทยาลัย จัดกิจกรรมที่เป็นประโยชน์ต่อส่วนรวมเพื่อสร้างความสัมพันธ์กับศิษย์เก่า มีการเป็นภาคีเครือข่ายกับสำนักงานกองทุนสนับสนุนการสร้างเสริมสุขภาพ่ตามแนวทางสร้างสุขภาวะที่ยั่งยืนด้วยวิถีชีวิตที่พอเพียง

[มีการสนับสนุนให้นักศึกษาได้จัดทำกิจกรรม/โครงการสร้างเครือข่ายพัฒนาคุณภาพภายในสถาบัน และมีกิจกรรมร่วมกัน](http://www.stu2.mju.ac.th/office/mju_stu/doc_ref/20110524154133_396.pdf) เช่น โครงการแลกเปลี่ยนเรียนรู้ระหว่างองค์กรนักศึกษา (ภายใน) จัดช่วงเดือนธันวาคม – มกราคม, โครงการแลกเปลี่ยนเรียนรู้สู่สถาบันภายนอก จัดช่วงเดือนตุลาคม 2553

ข้อ 5 มีการประเมินความสำเร็จตามวัตถุประสงค์ของแผนการจัดกิจกรรมพัฒนานักศึกษา

* มีการประเมินความสำเร็จตามวัตถุประสงค์ของแผนการจัดกิจกรรมพัฒนานักศึกษา ทุกโครงการ ทั้งนี้เพื่อนำผลการประเมินไปปรับปรุงแผนหรือปรับปรุงการจัดกิจกรรมเพื่อพัฒนานักศึกษาในครั้งต่อๆ ไป ดังปรากฎใน[รายงานผลการปฏิบัติงานโครงการ](http://www.stu2.mju.ac.th/office/mju_stu/doc_ref/20110524181049_23337.pdf)ทุกโครงการ

ข้อ 6 มีการนำผลการประเมินไปปรับปรุงแผนหรือปรับปรุงการจัดกิจกรรมเพื่อพัฒนานักศึกษา